# Tommaso Ceva

Tommaso Ceva (Milà, 20 de desembre de 1648 - Milà, 3 de febrer de 1737) va ser un matemàtic i poeta italià del segle xvii. Ceva va escriure obres matemàtiques, poètiques, històriques i filosòfiques. Entre les primeres destaquen els seus Opuscula Mathematica (1699) en els que tracta l'aritmètica, les mitjanes geomètriques harmòniques, la cicloide, les corbes i funcions còniques d'ordre superior i la gravetat. Entre les històriques hi ha la biografia del poeta Francesco de Lemene (1706) i de les filosòfiques la Philosophia novo-antiqua (1699) en la que tracta de conciliar el pensament racional i empíric amb la tradició religiosa, critican durament l'atomisme de Lucreci, Gassendi i Descartes. Potser la seva obra més original és el seu poema Jesus Puer (1690). També se'l va anomenar poeta de la natura per les seves Sylvae poeticae (1699).
Fill de Carlo Francesco Ceva, un ric comerciant milanès que també havia sigut recaptador d'imposts, i germà del també reconegut matemàtic Giovanni Ceva. Rebé les seves primeres ensenyances al Col·legi de Brera, la principal institució educativa dels jesuïtes a Milà i el 1663 va ingressar a la Companyia de Jesús. Després de completar els seus estudis a Gènova i Niça, va retornar a Milà el 1675 per a convertir-se en professor del Col·legi de Brera, càrrec que va mantenir fins a la seva mort. El 1682 va pronunciar els seus vots al mateix col·legi. Va ser membre de la Accademia dell'Arcadia que defensava la creació literària més vinculada a la realitat; per això, Ceva va definir la poesia com un somni en presència de la Raó.

## Referències

* ↑ Simonutti, 1989, p. 1019.
* ↑ Haskell, 2003, p. 178-179.
* ↑ Guidetti, 2011, p. 743.
* ↑ Lombardi, 2010, p. 425.
* 1 2 Zanlonghi, 2006, p. 548.
* ↑ O'Connor i Robertson, McTutor History of Mathemarics. No corroborat per altres fonts.
* ↑ Colombo, 2011, p. 86.
* ↑ Mombelli, 2021, p. 29.
* ↑ Zanlonghi, 2006, p. 539-540.

## Bibliografia

* Colombo, Emanuele «Milão bilíngue: o jesuíta Tommaso Ceva (1648-1737)» (en portuguès). Letras, Num. 43, 2011, pàg. 85-107. DOI: 10.5902/21761485. ISSN: 2176-1485.
* Guidetti, A. «CEVA, Tommaso». A: O'Neill, Charles E.; Domínguez, Joaquín María (eds.). Diccionario histórico de la Compañía de Jesús (en castellà). Universidad Pontificia de Comillas, 2011, p. 743. ISBN 84-8468-037-1.
* Haskell, Yasmin Annabelle. Loyola's Bees: Ideology and Industry in Jesuit Latin Didactic Poetry (en anglès). Oxford University Press, 2003. ISBN 0-19-726284-8.
* Lombardi, Maria Maddalena «Prime avvisaglie d'Arcadia nel "Iesus puer" di Tommaso Ceva» (en italià). Strumenti critici, Num. 3, 2010, pàg. 425-436. DOI: 10.1419/32996. ISSN: 0039-2618.
* Mombelli, Davide. La polémica hispano-italiana (en castellà). Editorial Verbum, 2021. ISBN 978-84-1337-652-3.
* Simonutti, Luisa «Guido Grandi, scienziato e polemista, e la sua controversia con Tommaso Ceva» (en italià). Annali della Scuola Normale Superiore di Pisa, Vol. 19, Num. 3, 1989, pàg. 1001-1026. ISSN: 0392-095X.
* Zanlonghi, Giovanna. «The Jesuit Stage and Theatre in Milan during the Eighteenth Century». A: John W. O'Malley et al. (eds.). The Jesuits II: Cultures, Sciences, and the Arts, 1540-1773 (en anglès). University of Torornto Press, 2006, p. 530-549. ISBN 0-8020-3861-1.

## Enllaços externs

* O'Connor, John J.; Robertson, Edmund F. «Tommaso Ceva» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Oettel, Herbert. «Ceva, Tomasso» (en anglès). Complete Dictionary of Scientific Biography, 2008. [Consulta: 27 juliol 2014].
* Westfall, Richard S. «Ceva, Tomasso» (en anglès). The Galileo Project, 1995. [Consulta: 27 octubre 2024].
* Gronda, Giovanna. «CEVA, Tomasso» (en italià). Dizionario Biografico degli Italiani, 1980. [Consulta: 27 octubre 2024].